**O B A V I J E S T**

**Pravo na sufinanciranje u visini od 59,73 EUR mjesečno troškova prehrane u cjelodnevnom/produženom boravku** (Obrazac 6) u osnovnoj školi može ostvariti učenik ako jedan roditelj/skrbnik/udomitelj ima prebivalište na području Grada Splita neprekinuto najmanje 3 (tri) godine do dana podnošenja zahtjeva i uz jedan od dodatnih uvjeta:
- dijete čija obitelj ima rješenje Hrvatskog zavoda za socijalni rad o priznatom pravu na ZMN,
- dijete hrvatskog ratnog vojnog invalida ili mirnodopskog vojnog invalida ili civilnog invalida rata s utvrđenim stupnjem invaliditeta od 70% i većim,
- dijete samohranog roditelja sukladno određenju pojma iz Odluke o socijalnoj skrbi, ako kućanstvo zadovoljava uvjet prihoda uvećan za 100%,
- dijete iz obitelji s troje i više djece pod uvjetom da prima dječji doplatak,
- dijete iz obitelji u kojoj su oba roditelja/skrbnici nezaposleni,
- dijete sa teškoćama u razvoju sukladno određenju pojma iz Odluke o socijalnoj skrbi

Pravo na sufinanciranu prehranu djece u cjelodnevnom/produženom boravku u osnovnim školama može ostvariti i učenik koji je rješenjem Hrvatskog zavoda za socijalni rad smješten u udomiteljsku obitelj ili socijalnu ustanovu.

**Zahtjev s potrebnom dokumentacijom roditelji/skrbnik/udomitelj mogu**:
- dostaviti odgojno obrazovnoj ustanovi koja zahtjev s dokumentacijom prosljeđuje Upravnom tijelu,
- poslati poštom Upravnom tijelu,
- osobno donijeti u centralnu pisarnicu Grada Splita,
 - putem elektroničke pošte na e-mail pisarnica@split.hr

Roditelji/skrbnici/udomitelji će nakon podnošenja zahtjeva dobiti rješenja, a odobreni iznos sufinanciranja Upravni odjel za društvene djelatnosti Grada Splita će isplaćivati mjesečno na račun Ustanove.

NAPOMENA: Zahtjevi zaprimljeni do 30. rujna tekuće školske godine omogućavaju ostvarenje prava od početka školske godine. Nakon tog datuma, pravo se ostvaruje od mjeseca podnošenja zahtjeva.
NAPOMENA ZA SAMOHRANE RODITELJE: Uvjet prihoda uvećan za 100% ispunjava korisnik ako nema mjesečni prihod viši od:

Dvočlana obitelj:                  1.100 EUR
Za svakog daljnjeg člana:  +200 EUR